kirsebærtakvinge
Kirsebærtakvinge, Nymphalis polychloros, dagsommerfugl af takvingefamilien. Den tornede larve lever på bl.a. kirsebær. Kirsebærtakvinge var tidligere ret almindelig i Danmark i juli-september, men er gradvist næsten forsvundet siden 1950'erne. 
Kirsebærtakvinge, der også kaldes stor ræv, kan forvekles med den i Danmark vidt udbredte nældens takvinge eller lille ræv, der dog er mindre og kan kendes på bl.a. de hvide pletter på forvingerne.